གཉིས་པ་ལུང་ཚད་མ་ནི།སངས་རྒྱས་ཀྱིས་གསུངས་པ་མི་བསླུ་བ་དང་།བཀའ་ནི་གང་ཟག་སྦྱངས་པའི་འཕྲོ་ཅན་གྱིས་གསུངས་པ་མི་བསླུ་བ་དང་།རིག་པ་ནི།མ་རིག་པ་ཆ་བྲི་རིག་པ་ཆ་རགས་སུ་གྱུར་པས་མི་བསླུ་བ་སྟེ།དེ་ཡང་ལུང་ལས་གཏན་ཚིགས་དང་།བཀའ་ལས་མན་ངག་དང་།རིག་པ་ལས་རིག་པ་འབྱུང་བ་སྟེ།ལུང་ལས་གཏན་ཚིགས་ཀྱི་ཚད་མ་འབྱུང་།ཞེས་སོ།དེས་ན་གཏན་ཚིགས་ཀྱིས་ཚིགས་སུ་ཆེ་ཞིང་ལ་གཅོད་ལ།མན་ངག་གིས་ངེས་དོན་གསལ་བར་ཚེགས་ཆུང་སྟོན་པ་དང་།རིག་པས་ནི།རིག་པ་རྡིང་གྱུར་དུ་སྟོན་པས་ཏེ།དེ་ལས་ཕྱེ་ནས་མངོན་འགྱུར་རྟོགས་པ་མངོན་སུམ་དང་།ལྐོག་གྱུར་རྟོགས་པ་རྗེས་དཔག་སྟེ།མངོན་སུམ་ཡུལ་ལ་བྱེ་བྲག་འབྱེད་པ་ཡིས།ལྐོག་གྱུར་རྗེས་སུ་དཔག་པས་དོན་ལ་སྤྱད།།ཅེས་རྒྱུད་ལས་གསུངས་སོ།།